8.9.2023
8)
DA
Den Europæiske Unions Tidende
L 222/95
I punkt 4.2.2.2 foretages følgende ændringer: a) Første afsnit affattes således: »Vognkasser samt alle anordninger til fastgørelse af udstyr og løfte- og hævepunkter skal være konstrueret således, at de belastningstilfælde, der er defineret i tillæg D, indeks [1], ikke forårsager revner, væsentlig varig deformation eller brud.« b) Fjerde afsnit affattes således: »Løfte- og hævepunkternes placering skal være markeret på enheden.
Markeringerne skal overholde den specifikation, der er henvist til i tillæg D, indeks [2].«
9)
I punkt 4.2.2.3 tilføjes følgende afsnit: »Enheder, der er beregnet til at blive anvendt til kombineret transport, og som kræver en kompatibilitetskode for vogne, skal være udstyret med anordninger til sikring af intermodale lasteenheder.«
10) I punkt 4.2.3.1 foretages følgende ændringer: a) Andet og tredje afsnit affattes således: »Om en enhed overholder det forudsatte referenceprofil, herunder referenceprofilet for den nedre del, konstateres ved hjælp af en af de metoder, der er beskrevet i tillæg D, indeks [4].
Den kinematiske metode, der er beskrevet i tillæg D, indeks [4], anvendes til at konstatere, om der er overensstemmelse mellem det referenceprofil, der er konstateret for enheden, og målreferenceprofilerne G1, GA, GB og GC, herunder dem, der anvendes for den nedre del, GI1 og GI2.« b) Følgende afsnit tilføjes: »Enheder, der er beregnet til at blive anvendt til kombineret transport, kodificeres i overensstemmelse med kravene i tillæg H og den specifikation, der er henvist til i tillæg D.2, indeks [B].« 11) Punkt 4.2.3.2, andet afsnit, affattes således: »For akseltryk op til 25 t skal den tilladte last, som en enhed må medføre, bestemmes ved hjælp af den specifikation, der er henvist til i tillæg D, indeks [5].« 12) Punkt 4.2.3.3 affattes således: »4.2.3.3.
Kompatibilitet med togdetekteringssystemer Hvis enheden skal være kompatibel med et eller flere af følgende togdetekteringssystemer, skal kompatibiliteten konstateres på grundlag af bestemmelserne i den tekniske dokumentation, der er henvist til i tillæg D.2, indeks [A]: a) togdetekteringssystemer baseret på sporisolationer (hjulsættets elektriske modstand kan vurderes på interoperabili­ tetskomponentniveau eller på køretøjsniveau) b) togdetekteringssystemer baseret på akseltællere c) togdetekteringssystemer baseret på spoleudstyr.
De tilknyttede særtilfælde er defineret i punkt 7.7 i TSI CCS.« 13) I punkt 4.2.3.4 affattes andet og tredje afsnit således: »Hvis enheden skal kunne overvåges af fast udstyr på banenet med sporvidde på 1 435 mm, skal den være i overensstemmelse med den specifikation, der er henvist til i tillæg D, indeks [6] for at sikre tilstrækkelig synlighed.
For enheder, der skal drives på banenet med sporvidde på 1 524 mm, 1 600 mm og 1 668 mm, anvendes de tilsvarende værdier i tabel 2, som henviser til parametrene i den specifikation, der er henvist til i tillæg D, indeks [6].«